**Ministru kabineta noteikumu projekta “Grozījumi Ministru kabineta 2021.gada 8.aprīļa noteikumos Nr.229 “Noteikumi par nomas apgrozījuma krituma kompensāciju Covid-19 krīzes skartajiem komersantiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Noteikumi par nomas apgrozījuma krituma kompensāciju Covid-19 krīzes skartajiem komersantiem” (turpmāk –MK Noteikumu projekts) mērķis ir pilnveidot atbalsta saņemšanas nosacījumus tirdzniecības centru īpašniekiem nomas apgrozījuma krituma kompensācijai.  MK Noteikumu projekts stāsies spēkā nākamajā dienā pēc tam, kad oficiālajā izdevumā “Latvijas Vēstnesis” tiks publicēts paziņojums par to, ka Eiropas Komisija pieņēmusi lēmumu par šo noteikumu ietvertā komercdarbības atbalsta saderību ar Eiropas Savienības iekšējo tirgu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK Noteikumu projekts izstrādāts pēc Ekonomikas ministrijas iniciatīvas, balstoties uz Eiropas Komisijas 2020. gada 19. marta paziņojumu “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) (turpmāk – Pagaidu regulējums), lai pilnveidotu atbalsta saņemšanas iespējas tirdzniecības centriem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valstī no 2021. gada 7. aprīļa ārkārtējā situācija ir atcelta, tomēr tiek saglabāti tirdzniecības ierobežojumi, kas negatīvi ietekmē nodokļu maksātāju spēju nodrošināt tādu saimniecisko darbību, kādu to varēja īstenot pirms ārkārtējās situācijas izsludināšanas. Ieilgstot Covid-19 izraisītajai nedrošībai un atkārtoti noteiktajiem ierobežojumiem Covid-19 izplatības mazināšanai tiek ierobežota ne tikai komersantu pelnīt spēja, bet arī tiek krasi samazināta to iespēja segt saimnieciskajā darbībā tekošos maksājumus, piemēram, telpu nomas maksu vai komunālos maksājumus. Līdz ar to īpaši svarīgi no valsts puses sniegt atbalstu, kas palīdz Covid-19 krīzes skartajiem tirdzniecības centriem segt apgrozījuma kritumu.  Ministru kabinetā 2021.gada 8.aprīlī tika pieņemti noteikumi Nr.229 “Noteikumi par nomas apgrozījuma krituma kompensāciju Covid-19 krīzes skartajiem komersantiem” (turpmāk – MK Noteikumi Nr.229), nosakot kritērijus, pieprasīšanas un piešķiršanas kārtību, ko piemēro tirdzniecības centriem.  Ir identificēti vairāki nepieciešamie precizējumi, kā arī papildinājumi, attiecīgi nepieciešami pilnveidojumi MK Noteikumu Nr.229 normās.  **MK noteikumu projekts paredz šādas izmaiņas:**  1. MK noteikumu Nr.229 nosaukuma izmaiņas.  Lai precīzi identificētu atbalsta saņēmēju loku MK noteikumu Nr.229 nosaukumā, ar MK Noteikumu projektu tiek konkrēti tā nosaukumā identificētas nozares, kam tiks piešķirts atbalsts, tas ir tirdzniecības centriem. Attiecīgi MK Noteikumu projekta nosaukums ir “Noteikumi par atbalstu Covid-19 krīzes skartajiem tirdzniecības centriem” .  2. Kritērija atbalsta saņemšanai izmaiņas tirdzniecības centriem.  Jāņem vērā, ka atbalsts paredzēts tirdzniecības centriem, kas pēc 2021.gada 6.aprīļa joprojām ir ierobežoti tā saimnieciskajā darbībā, ņemot vērā Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” spēkā esošo redakciju (turpmāk – MKN Nr.360). Vienlaikus, lai sniegtu mērķtiecīgu atbalstu tieši šāda veida komersantam komercdarbības atbalsta saņemšanai tiek noteikts papildus kritērijs - tirdzniecības centriem pārtikas preču veikali neaizņem vairāk kā 30% no kopējās tirdzniecībai atvēlētās platības. Piemēram, šāds atbalsts nav pieejams tirdzniecības centriem, kurā atrodas tikai pārtikas veikals, ziedu veikals, aptieka, veterinārā aptieka, optikas veikals, veikalu saimnieciskā darbība nav ierobežota, attiecīgi viņi var gūt ienākumus un līdz ar to nav mērķauditorija.  Papildus tiesiskajai skaidrībai tiek noteikts, ka uz atbalstu var pretendēt tāds tirdzniecības centrs, kas nav pārkāpis epidemioloģiskās drošības prasības, kas veicamas, lai ierobežotu Covid-19 infekcijas izplatību saskaņā MKN Nr.360, ņemot vērā, ka atbalsts ir paredzēts tādiem Covid-19 krīzes skartajiem komersantiem, kuru darbība joprojām ir ierobežota pēc ārkārtas situācijas atcelšanas 2021.gada 6.aprīlī. MK Noteikumu projekts paredz attiecīgu liegumu atbalsta saņemšanai, kā arī papildus nosakot, ka komersants, piesakoties atbalstam, apliecina, nav pārkāpis epidemioloģiskās drošības prasības, kas veicamas, lai ierobežotu Covid-19 infekcijas izplatību saskaņā ar MKN Nr.360. Apliecinājuma nepieciešamību pamato apstāklis, ka komersants ir informēts tam esošajiem pienākumiem, un gadījumā, ja tie netiek ievēroti, tas nevar kvalificēties atbalstam.  Lai sniegtu iespēju pieteikties tirdzniecības centriem, kuri atbalsta periodā bijuši rekonstrukcijā, kā arī atvērti pēdējo gadu laikā, ar MK Noteikumu projektu tiek paplašināts kritērijs tirdzniecības centriem atbalsta saņemšanai, nosakot, ka konkrētā tirdzniecības centra kopējais nomas apgrozījuma kritums ir vismaz 30%, ņemot vērā izrakstītos rēķinus un kredītrēķinus, vienā no šādiem kritērijiem:   * par 2020. gada decembri un 2021. gada janvāri, februāri un martu izrakstīto rēķinu kopsummu ar par 2019. un 2020. gada vai 2018. un 2019. gada attiecīgajiem mēnešiem izrakstīto rēķinu kopsummu; * par 2021. gada janvāri un februāri izrakstīto rēķinu kopsummu ar par 2020. gada novembri un decembri izrakstīto rēķinu kopsummu; * par 2021. gada janvāri, februāri, martu un aprīli izrakstīto rēķinu kopsummu ar par 2020. gada septembri, oktobri, novembri un decembri izrakstīto rēķinu kopsummu.   Ņemot vērā tirdzniecības centru dažādo statusu (ilgstoši darbojies, rekonstruēts, jauns), komersants var kvalificēties atbalstam pēc viena no augstāk minētajiem kritērijiem.  Lai komersants pierādītu nomas apgrozījuma kritumu, attiecīgi iesniegumam jāpievieno nomas rēķinu kopējā summa pa šo konkrētajiem mēnešiem, pievienojot informāciju par nomniekiem, nomas rēķinu datumiem, to numuriem un summām un apliecinājums par komersanta atbilstību noteiktajam kritērijam.  Lai piesaistītu nomniekus, tirdzniecības centriem reģionos ir jānosaka zemāka ikmēneša nomas maksa, papildus paredzot gada apgrozījuma nomu, ko nomnieki maksā vienu reizi gadā. Ņemot vērā minēto, MK Noteikumu projekts paredz, ka nomas rēķinu kopējā summā var tikt iekļauts apgrozījuma nomas rēķins sadalot to proporcionāli pa attiecīgajiem mēnešiem, ietverot to apgrozījuma krituma aprēķina.  Komersants atbalstam var pieteikties par tirdzniecības centra ēku, kurā nav atļauta saimnieciskās darbības veikšana atbilstoši valstī pastāvošajiem ierobežojumiem Covid-19 izraisītās krīzes pārvarēšanai.  3. Komersantu pieteikuma par komercdarbības atbalsta saņemšanu un Latvijas Investīciju un attīstības aģentūras (turpmāk – LIAA) lēmuma pieņemšanas termiņa pagarināšana.  Lai nodrošinātu, ka komersanti var sagatavot kvalitatīvus iesniegumus saprātīgā termiņā, MK Noteikumu projekts paredz, ka komersants var iesniegt pieteikumu par komercdarbības atbalsta saņemšanu līdz 2021. gada 31. maijam. Savukārt, lai nodrošinātu, ka LIAA var pieņemt lēmumus saprātīgos termiņos pie esošā cilvēkresursu skaita, MK Noteikumu projekts paredz, ka LIAA var pieņemt lēmumus par iesniegumiem, kas saņemti līdz 2021. gada 31. maijam, līdz 2021. gada 30. septembrim.  4. Norma par pēcuzraudzības veikšanu  Lai pārliecinātos par komersanta un tā saņemtā atbalsta izlietošanu noteiktajām operacionālajām izmaksām, MK Noteikumu projektā tiek paredzēts, ka LIAA izlases veidā pārbauda 15 % no kopējā piešķirtā komercdarbības atbalsta saņēmušo komersantu skaita, kā arī LIAA ir tiesības pieprasīt no komersanta nepieciešamo informāciju pēcpārbaudes veikšanai. Savukārt komersants līdz 2022.gada 31.janvārim iesniedz LIAA informāciju un maksājumus apliecinošus dokumentus (konta izdrukas, maksājuma uzdevumus), kas apliecina, ka saņemtais komercdarbības atbalsts izmantots noteiktajām operacionālajām izmaksām. Jāņem vērā, ka, ja LIAA rīcībā nonāks informācija par iespējamiem riskiem nelikumīga valsts atbalsta piešķiršanā konkrētam komersantam, tā pārbaudīs šī komersanta atbilstību MK Noteikumu Nr.229 prasībām. Piemēram, ja kāds vērsīsies LIAA ar informāciju, ka konkrētais komersants ir sniedzis nepatiesu informāciju, LIAA veiks padziļinātu pārbaudi. Tāpat šī norma tiks piemērota arī uz pēcuzraudzību, kur LIAA veido pārbaudāmo izlasi, bet, ja ārpus tās tiks saņemta informācija, ka konkrētiem komersanti pārkāpj valstī noteiktos ierobežojumus, atbilstoši MKN Nr.360, LIAA tos pārbauda ārpus kārtas.  Pēcpārbaudē LIAA vērtēs visus atbalsta programmas nosacījumus, tajā skaitā atbilstību kritērijiem, izlietoto atbalstu, rēķinus, maksājuma uzdevumus, konta izdrukas, līgumus, kā arī citu atbilstošu informāciju. Šo informāciju LIAA ir tiesības pieprasīt no komersanta pēcpārbaudes veikšanai.  5. Tehniskie grozījumi  Lai izvairītos no neviennozīmīgas MK noteikumu Nr.229 interpretācijas, MK Noteikumu projektā tiek veikti tehniski grozījumi šādos punktos un to apakšpunktos:   * 9.punktā precizē, ka ēkas kadastrālās uzmērīšanas lietā norādītā kopējā platība, kā arī tiek mainīt termiņš no jūnija uz septembri, nosakot, ka pirms 2021.gada 30.septembra atbalsta saņēmēja un ar to saistīto personu grupas atmaksātais ierobežota apjoma atbalsts netiek ņemts vērā šajā punktā noteiktajā ierobežota apjoma atbalsta apmērā; * 11.2. apakšpunktā tiek nosaukts konkrēts dokuments – ēkas kadastrālās uzmērīšanas lieta; * 11.8 apakšpunktā vārdi “Normatīvie akti” mainīti uz vārdiem “tiesību akti”; * 16.punktā, nosakot atbalsta izlietošanu konkrētam MK Noteikumu projekta kritērijam * 17.punktā, nosakot komercdarbības atbalsta atgūšanu pilnā apmērā (nevis dubultā). * 20.punkta svītrošana, jo nozares nav nepieciešams nodalīt.   Ņemot vērā MK Noteikumu projektā iekļautos grozījumus, MK Noteikumos Nr.229, Ekonomikas ministrija piecu darbdienu laikā sagatavos un iesniegs ar Finanšu ministriju saskaņotu informāciju Eiropas Komisijai, izmantojot SANI 2 sistēmu. Ekonomikas ministrija pēc tam, kad Eiropas Komisija pieņēmusi lēmumu par MK Noteikumu projektā ietvertā komercdarbības atbalsta saderību ar Eiropas Savienības iekšējo tirgu, nosūta attiecīgu paziņojumu publicēšanai oficiālajā izdevumā “Latvijas Vēstnesis”.  LIAA atbalsta izmaksu saskaņā MK Noteikumu projektā ietvertajiem grozījumiem veiks pēc MK Noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, LIAA |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ietekmēs MK Noteikumu projektā noteikto nomas maksas ieņēmumu krituma piedzīvojušos uzņēmējus – aptuveni 33 tirdzniecības centrus. Atbalsta mehānisma nodrošināšana ietekmēs LIAA darbību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz atbalstīt tirdzniecības centrus COVID-19 krīzes ietvaros, sniedzot atbalstu apgrozījuma krituma kompensācijai.  Noteikumu projektā ietvertā tiesiskā regulējuma īstenošana tiks nodrošināta LIAA esošo līdzekļu un cilvēkresursu ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | |
| **2022** | | **2023** | | **2024** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 5.1. valsts pamatbudžets | 0 | 0 | 0 |
| 5.2. speciālais budžets | 0 | 0 | 0 |
| 5.3. pašvaldību budžets | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | MK noteikumu projektā paredzētās izmaiņas tiks nodrošinātas sākotnēji MK noteikumu Nr.229 īstenošanai paredzētā valsts budžeta finansējuma ietvaros 20 000 000 *euro* apmērā.  Lai nodrošinātu atbalstu tirdzniecības centru īpašniekiem nomas apgrozījuma krituma kompensācijai, Ekonomikas ministrija normatīvajos aktos noteiktajā kārtībā sagatavos un iesniegs izskatīšanai Ministru kabinetā rīkojuma projektu par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”, kas nepārsniedz 20 000 000 euro apmērā, paredzot, ka pieprasījums par līdzekļu piešķiršanu tiks iesniegts Finanšu ministrijā atbilstoši faktiski nepieciešamajam apmēram. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| |  |  |  | | --- | --- | --- | | 1. | Nepieciešamie saistītie tiesību aktu projekti | Līdz ar MK Noteikumu projekta virzību, būs nepieciešami grozījumi MKN Nr.360, nosakot prasību, ka tirdzniecības centrs ievēro tirdzniecības prasību ievērošanu. | | 2. | Atbildīgā institūcija | EM | | 3. | Cita informācija | Nav | | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Komisijas 2020. gada 19. marta paziņojums “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (C(2020)1863) ar 2020. gada 3. aprīlī pieņemtajiem grozījumiem, 2020.gada 8.maijā pieņemtajiem grozījumiem 2020.gada 13.oktobrī un 2021.gada 28.janvārī pieņemtajiem grozījumiem) (turpmāk – Pagaidu regulējums). |
| 2. | Citas starptautiskās saistības | Projekts šo jomu neskar. |
| 3. | Cita informācija | Pagaidu regulējums |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | | Ar Noteikumu projektu tiek ieviestas šādas Eiropas Savienības tiesību aktu prasības:   1. Pagaidu regulējums; | | |
| A | | B | C | D |
| Pagaidu regulējuma 22.punkta a) punkts | | MK Noteikumu projekta 1.6.punkts | Ieviests pilnībā | Neparedz stingrākas prasības |
| Pagaidu regulējuma 22.punkta d) apakšpunkts | | MK Noteikumu projekta 1.11.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Atbalsta programmas grozījumi tiks saskaņoti ar Eiropas Komisiju. | | |
| Cita informācija | | Nav. | | |
| **VI. Sabiedrības līdzdalība un komunikācijas aktivitātes** | | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | Finanšu ministra vadītās darba grupas ietvaros tika skatīts un atbalstīts konceptuāli Ekonomikas ministrijas piedāvātais risinājums tirdzniecības centru atbalstam. | | |
| 2. | | Sabiedrības līdzdalība projekta izstrādē | Nav | | |
| 3. | | Sabiedrības līdzdalības rezultāti | Nav | | |
| 4. | | Cita informācija | Nav | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, LIAA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu projekta izpilde tiks nodrošināta Ekonomikas ministrijas (normatīvā regulējuma izstrāde un pārsūdzību izskatīšana) un LIAA (lēmumu pieņemšana un atbalsta izsniegšana) esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis